CELEX: C2004/228/23
Language: sk
Date: 2004-09-11 00:00:00
Title: Rozsudok Súdneho dvora (prvá komora) z 15. júla 2004 vo veci C-139/03: Komisia Európskeho spoločenstva proti Spolkovej republike Nemecko (Nesplnenie povinnosti členským štátom — Neprebratie smernice 200/38/ES)

11.9.2004   
            
            
               SK
            
            
               Úradný vestník Európskej únie
            
            
               C 228/12
            
         
      ROZSUDOK SÚDNEHO DVORA
   
   (prvá komora)
   z 15. júla 2004
   vo veci C-139/03: Komisia Európskeho spoločenstva proti Spolkovej republike Nemecko (1)
   
   (Nesplnenie povinnosti členským štátom - Neprebratie smernice 200/38/ES)
   (2004/C 228/23)
   Jazyk konania: nemčina
   Vo veci C-139/03, Komisia Európskeho spoločenstva (splnomocnený zástupcovia: J. C. Schieferer a H. Støvlbæk) proti Spolkovej republike Nemecko (splnomocnený zástupca: A. Tiemann), predmetom ktorej je určenie, že Spolková republika Nemecko tým, že neprijala zákonné právne predpisy, vykonávajúce právne predpisy a správne predpisy nevyhnutné na dosiahnutie súladu so smernicou Komisie 2000/38/ES zo dňa 5. júna 2000, ktorou sa mení kapitola V bis (Obozretnosť v oblasti liekov - Pharmacovigilance) smernice Rady 75/319/EHS o harmonizácii zákonných právnych predpisov, vykonávajúcich právnych predpisov a správnych predpisov týkajúcich sa lekárenských prípravkov (Ú. v. ES L 139, s. 28), alebo tým, že Komisiu neupozornila na tieto predpisy, nesplnila povinnosti, ktoré pre ňu vyplývajú z tejto smernice, Súdny dvor (prvá komora), v zložení: predseda P. Jann (spravodajca), sudcovia: J. N. Cunha Rodrigues, K. Lenaerts, E. Juhász a M. Ilešič, generálny advokát: L. A. Geelhoed, tajomník: R. Grass, vyhlásil dňa 15. júla 2004 rozsudok, ktorého výrok znie:
   
               1.
            
            
               Spolková republika Nemecko tým, že neprijala zákonné právne predpisy, vykonávajúce právne predpisy a správne predpisy nevyhnutné na dosiahnutie súladu so smernicou Komisie 2000/38/ES zo dňa 5. júna 2000, ktorou sa mení kapitola V bis (Obozretnosť v oblasti liekov - Pharmacovigilance) smernice Rady 75/319/EHS o harmonizácii zákonných právnych predpisov, vykonávajúcich právnych predpisov a správnych predpisov týkajúcich sa lekárenských prípravkov, nesplnila povinnosti, ktoré pre ňu vyplývajú z tejto smernice.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 146 zo 21.6.2003